Worcester-ma tronk toe weens bedrogArgieffoto Die vrou wat daarvan skuldig bevind is dat sy miljoene rande van ŉ regsfirma gesteel het, moet vir nege jaar tronk toe gaan. Marlize Kellerman (38), ŉ ma van twee, is in 2018 in Worcester deur die Valke in hegtenis geneem. Sy is aangekla van bedrog ter waarde van R4,6 miljoen. Kellerman, ŉ oudwerknemer van ŉ regsfirma op Worcester, het haar gewese werkgewer na bewering uit geld van die maatskappy se trustrekening bedrieg, sê die Valke Dinsdag in ŉ verklaring. Sy het dit gedoen deur geld uit die firma se rekening in haar eie rekening oor te betaal. Die bedrog is oor ŉ tydperk van vier jaar gepleeg. Sy is uiteindelik op 385 klagtes van bedrog skuldig bevind.